Louriciinae

Louriciinae er en gruppe som hører til i familien Pteromalidae blant parasittvepsene. 

 Utseende 
Små til middelsstore (2,5-7,5 millimeter), slanke, blankt svarte snyltevepser. Kroppen har noe metallisk glans. Fasettøynene er store og dekker det meste av hodets overside. Beina er forholdsvis lange og tynne, mørke. Hunnens eggleggingsrør er langt.

 Levevis 
Disse vepsene er egg-parasitter som angriper eggene til trebukker. Den nybeskrevne arten Callimomoides monochaphagae angriper eggene til trebukker i slekten Monochamus.

 Utbredelse 
Gruppen er utbredt i Sørøst-Asia og Australasia.

 Systematisk inndeling 

 ordenen vepser, (Hymenoptera)
 gruppen stilkvepser, Apocrita 
 gruppen Proctotrupomorpha 
 gruppen Chalcidoidea
 familien Pteromalidae
 underfamilien Louriciinae Hedqvist, 1961 – 4 arter.
 slekten Callimomoides Girault, 1926 (synonym Louricia Ferriére, 1936))
 Callimomoides fuscipennis Girault, 1926
 Callimomoides monochaphagae Yang, 2014
 Callimomoides ovivorus (Ferriére, 1936)
 Callimomoides robertsi Bouček, 1988

 Kilder 
 Natural History Museum, Universal Chalcidoidea Database 

 Eksterne lenker 
 New parasitoid wasp species found in China may help save pine trees. Entomology Today, 24. februar 2014. 


Kategori:Pteromalidae